Aan hulle vrugte sal julle hulle ken. 'n Mens pluk tog nie druiwe van dorings of vye van distels nie! So dra elke boom goeie vrugte; maar 'n slegte boom dra slegte vrugte.
Die uitlewing van ons geloof is 'n baie fyn en sensitiewe saak. 'n Mens kan maklik in twee uiterstes verval.
Daar kan baie maklik gedink word dat die geloof alleen by die Here tel en dat jy dus nie aan jou werke (lewensstyl) aandag hoef te gee nie.
As jy tot die ewebeeld van Christus vernuut is, beteken dit dat jy nie onverskillig staan teenoor die verlossing nie, en dat jy uiteraard jou verantwoordelikheid teenoor jou Verlosser sal besef.
Die goeie boom is tog sekerlik hier tekenend van 'n ware gelowige, en sy goeie vrugte is die spontane goeie werke wat uit sy geloof in die Here voortvloei.
Dis nie so dat die boom dalk 'n slegte boom is en nou gaan dra hy goeie vrugte sodat hy kan goed word nie.
Sy vrugte is 'n weerspiëling van dit wat hyself is. In Johannes 15: 8 stel Jesus dit duidelik dat God die Vader verheerlik word deur die feit dat ons vrugte voortbring.
As Christus dan met sy lewe en sy dood behalwe vir die feit dat Hy ons van ons sondes verlos het die Here verheerlik het, moet ons dieselfde doen, want ons word juis deur die werk van Christus hiervoor bekwaam gemaak.
Goeie werke het nog 'n kant: dit is ook gerig op die mense rondom my. Ons moet daarmee ons naaste vir die Here Jesus Christus wen. Ons kan dus sê dat die doel van goeie werke tweeledig is:
Hulle lewe as dankoffer aan God vertoon 'n algehele gebrek aan dankbaarheid – om die waarheid te sê: hulle lewens staan meestal in die teken van sonde en verset.
Die ware gelowige moet hierdie dinge raaksien, want dit sal hom in sy eie dankbaarheidslewe weer opskerp.
Elke preek wat gemaak word onder die leiding van die Heilige Gees bevestig weer op sy beurt die genadekant van hierdie saak, naamlik dat Christus met sy soenverdienste ons sondes met die toorn van God versoen het. Ons het volkome vergifnis vir al die foute wat ons maak.
Hy bevestig altyd aan ons dat Hy ons lei en regeer om voortdurend vernuut te word tot die beeld van Christus.
Hy bevestig dus dat ons van nuuts af 'n bekeringslewe sal lewe waarin ons breek met die sondes wat daar nog by ons vassteek.
Hy bevestig ook dat ons ook sal volhard met goeie werke, waarmee ons die Here loof en dank vir sy verlossing.